proxectonos/corpus_dominio_legal_administrativo_tmp huggingface dataset:
APROBACIÓN, EXPOSICIÓN AO PÚBLICO E COBRANZA PADRÓN PISCINA MAIO 2021
ADMINISTRACIÓN LOCAL — Municipal — Cangas (Recadación, 11/05/2021)

A ALCALDÍA-PRESIDENCIA, mediante Resolución de data 04 de maio de 2021, PRIMEIRO: Aprobar a lista cobratoria do prezo público polo servizo da piscina cuberta climatizada municipal do Concello de Cangas e instalacións anexas correspondente a mes de MAIO de 2021, autorizados ó amparo do Regulamento da Piscina Municipal e de acordo coa Ordenanza reguladora do Prezo Público da Piscina Cuberta. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: De conformidade co disposto na Lei 58/2003, de 17 de decembro, xeral tributaria, establécese como período de cobranza o tempo comprendido entre a súa aprobación e a data en que transcorran dous meses dende o día seguinte ó da publicación do presente anuncio no Boletín Oficial da Provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
RECTIFICACIÓN DA RESOLUCIÓN PRESIDENCIAL Nº 2021004728 POLA QUE SE APROBA A RELACIÓN DEFINITIVA DE PERSOAS ADMITIDAS E EXCLUIDAS, DO PROCESO SELECTIVO DE TRES PRAZAS DE OFICIAL/A TELEFONISTA (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 08/09/2021)

Resolución Presidencial O deputado, en virtude das competencias delegadas da Presidencia en materia de persoal, dita a seguinte Por Resolución Presidencial nº 2021004728 apróbase a relación definitiva de persoas admitidas e excluidas, designación do tribunal cualificador, data da súa constitución e do primeiro exercicio, do proceso selectivo de tres prazas de Oficial/a telefonista, encadrada na escala de Administración especial, subescala servizos especiais, clase persoal de oficios correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F), publicada no Boletín Oficial da Provincia de Pontevedra (BOPPO), nº 156, do 16 de agosto de 2021., e advertido un erro e de conformidade co artigo 109.2 da Lei 39/2015, de 30 de outubro de procedemento administrativo común das Administracións Públicas, RESOLVO rectificar dita resolución, no senso que onde di: “ (.) (.) “ Debe dicir: “ (.) (.) “ Asinado dixitalmente á marxe.
CREACIÓN DA OFICINA VIRTUAL TRIBUTARIA
ADMINISTRACIÓN LOCAL — Municipal — Organismo Autónomo Terra de Sanxenxo (Outros documentos, notificacións e informacións públicas, 13/08/2021)

Por resolución da presidencia do O. A. Terra de Sanxenxo de data 04 de Agosto de 2021 adoptouse o seguinte acordo: “En función da posta a disposición da nova oficina virtual tributaria deste organismo, procédese a aprobar os seguintes puntos: Primeiro.- Crear a oficina virtual tributaria do ORGANISMO AUTONOMO TERRA DE SANXENXO. Segundo.- O enderezo electrónico de acceso á oficina virtual tributaria é ‘terradesanxenxo. ovt. gal’, e será accesible tanto directamente como a través do portal municipal. Terceiro.- O ámbito de aplicación da oficina virtual tributaria comprende unicamente a Administración Local ORGANISMO AUTONOMO TERRA DE SANXENO. Cuarto.- A través da oficina virtual tributaria poderanse realizar todas as actuacións, procedementos e servizos que requiran a identificación das persoas e do ORGANISMO AUTONOMO TERRA DE SANXENXO nas súas interrelacións por medios electrónicos e prestaranse aqueles servizos electrónicos que se inclúan na sede electrónica por razóns de eficacia e calidade. Quinto.- A titularidade así como a responsabilidade do seu uso correspóndelle ao ORGANISMO AUTONOMO TERRA DE SANXENXO. Sexto.- Autorizar a creación dun certificado para a oficina virtual tributaria que certifique o dominio ‘terradesanxenxo. ovt. gal’ ante a autoridade de servizos de certificación que corresponda. Os datos que deberán constar no certificado da oficina virtual tributaria son os seguintes: a) CIF do organismo subscritor: P3600021D b) Organismo subscritor: ORGANISMO AUTONOMO TERRA DE SANXENXO c) Nome do dominio: terradesanxenxo. ovt. gal Sétimo.- Autorizar a realización das tarefas técnicas precisas para a súa implantación efectiva nos sistemas que dan soporte á mencionada oficina virtual tributaria. Oitavo.- Autorizar a renovación periódica de dito certificado da oficina virtual tributaria sempre e cando continúe vixente o nome do dominio ‘terradesanxenxo. ovt. gal’ coma o enderezo de referencia para a oficina virtual tributaria. Noveno.- Publicar o presente acordo no Boletín Oficial da Provincia aos efectos de xeral coñecemento previstos no artigo 45.1. a) da Lei 39/2015, de 1 de outubro, do Procedemento Administrativo Común das Administracións Públicas.” O que se publica para xeral coñecemento. DOCUMENTO ASINADO ELECTRONICAMENTE
CONTA XERAL 2020
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 27/12/2021)

Formulada e rendida a Conta xeral do Orzamento desta Entidade Local Menor correspondente ao exercicio económico de 2020, e informada pola Xunta Veciñal, en sesión de data 1 de decembro de 2021, exponse ao público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles, durante os cales e oito máis, os interesados poderán presentar as reclamacións, reparos ou observacións que estimen pertinentes. En Camposancos, A Presidenta María Mercedes Martínez Vazquez Documento asinado dixitalmente á marxe.
OFERTA DE EMPREGO PÚBLICO ANO 2021
ADMINISTRACIÓN LOCAL — Municipal — Tui (Oferta de emprego público, 27/07/2021)

Mediante resolución da Alcaldía de data 20/07/2021 aprobouse a oferta de emprego público para o ano 2021 para o Concello de Tui, cuxas prazas que se ofertan son as seguintes: Contra o presente acordo de aprobación da oferta de emprego público, que pon fin a vía administrativo, poderase interpoñer os seguintes recursos: Calquera outro que estime conveniente, baixo a súa responsabilidade. Mándao e asínao o Sr. Alcalde, Enrique Cabaleiro González, en Tui. Documento asinado dixitalmente á marxe
APROBACIÓN INICIAL EXPEDIENTE DE CRÉDITO EXTRAORDINARIO E SUPLEMENTO DE CRÉDITO 5SC/2021
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 09/11/2021)

Aprobado inicialmente expediente de crédito extraordinario e suplemento de crédito 5SC/2021, financiado con cargo ao remanente líquido de tesouraría, por acordo do Pleno de data 28 de outubro de 2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Mondariz Balneario, a 29 de outubro de 2021.—O Alcalde, José Antonio Lorenzo Rodríguez.
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 08/01/2021)

Visto o expediente tramitado no Rexistro Civil de Moaña e remitido a este Concello para a celebración de matrimonio civil, que terá lugar o vindeiro 8 de xaneiro de 2020, de acordo coa Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, PRIMEIRO. Delegar en favor de JUAN MANUEL PARCERO MARTÍNEZ, Concelleiro deste Concello, o exercicio da competencia correspondente á autorización do acto de celebración do matrimonio civil entre os contraentes AURORA MARINA ETXABURU PRUSIEL e AZAHAR HOM CARACUNDO o día 08 de xaneiro de 2020. SEGUNDO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. TERCEIRO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. Documento asinado electronicamente.
RESOLUCIÓN DELEGANDO CELEBRACIÓN VODA CIVIL NO CONCELLEIRO XOSÉ DANIEL COSTAS CURRÁS
ADMINISTRACIÓN LOCAL — Municipal — Moaña (Outros documentos, notificacións e informacións públicas, 20/07/2021)

Expediente núm.: 2254/2021 Resolución con número e data establecidos á marxe Procedemento: Celebración Matrimonios Civís Interesado: Juzgado de Paz de Moaña Data de iniciación: 23/06/2021 Visto o expediente tramitado no Rexistro Civil de Moaña e remitido a este Concello para a celebración de matrimonio civil, que terá lugar o vindeiro 13 de xullo de 2021, de acordo coa Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, PRIMEIRO. Delegar en favor de XOSÉ DANIEL COSTAS CURRÁS, Concelleiro deste Concello, o exercicio da competencia correspondente á autorización do acto de celebración do matrimonio civil entre os contraentes ANA CELESTE AVARIA ABADIAS e MAMMAT KURTZ MAURY o día 13 de xullo de 2021. SEGUNDO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. TERCEIRO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
ANUNCIO CONFIGURACIÓN LISTA RESERVA SELECCIÓN INTERINA PRAZAS/POSTOS LIMPIADOR/A
ADMINISTRACIÓN LOCAL — Municipal — Cambados (Persoal, oposicións, 11/03/2021)

Mediante Resolución da Alcaldía deste Concello aprobáronse as bases para a configuración dunha lista de reserva para a selección interina de prazas / postos de Limpador/a. O prazo de presentación de solicitudes é de dez días naturais contados a partir do seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Cambados e no Taboleiro de Anuncios ubicado na sede electrónica da entidade (https://cambados.sedelectronica. gal). Cambados (Asinado dixitalmente á marxe)
IN407A 2020/182-4 CENTRAL ELÉCTRICA SESTELO Y CIA, S. A., CONCESIÓN AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE PONTEAREAS
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 02/02/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 15 de decembro de 2020 O xefe territorial Tomás Nogueiras Nieto
APROBACIÓN INICIAL DA MODIFICACIÓN DA ORDENANZA FISCAL REGULADORA DO PUNTO DE ATENCIÓN Á INFANCIA (P. A. I.)
ADMINISTRACIÓN LOCAL — Municipal — Agolada (Ordenanzas e Regulamentos, 11/10/2021)

O Pleno do Concello de Agolada, en sesión ordinaria celebrada o día 25 de OUTUBRO de 2020, acordou a aprobación inicial da modificación da Ordenanza Fiscal Reguladora do Punto de Atención á Infancia do Concello de Agolada e en cumprimento do disposto no artigo 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido o devandito prazo non se tivesen presentado reclamacións, considerarase aprobado definitivamente dito Acordo. Agolada, 30 de setembro de 2021.—O Alcalde, Luis Calvo Miguélez.
APROBACIÓN INICIAL ORZAMENTO MUNICIPAL 2021
ADMINISTRACIÓN LOCAL — Municipal — Oia (Presupostos e cadros de persoal, 09/02/2021)

Aprobado inicialmente, en sesión plenaria ordinaria de 28 de xaneiro de 2021, o orzamento municipal para o ano 2021, xunto coas bases de execución do mesmo, e a plantilla e cadro do persoal do concello de Oia, en cumprimento do disposto no artigo 169 do T. R.2/2004 da Lei reguladora de Facendas Locais, exponse ao público, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. De acordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. Oia, 1 de febreiro de 2021. A Alcaldesa Asdo Luis Leoncio Monica Mihaela Abao Furness *Asdo dixitalmente á marxe
CONCESIÓN SUBVENCIÓNS CULTURAIS 2021
ADMINISTRACIÓN LOCAL — Municipal — Tomiño (Subvencións e axudas, 09/09/2021)

A XUNTA DE GOBERNO DO CONCELLO DE TOMIÑO E TRAMITADO O CORRSPONDENTE EXPEDIENTE ACORDO NA SUA SESION DO 23 DE AGOSTO D 2021 A CONCESION E NO SEU CASO DENEGACION DAS SEGUINTES SUBVENCIONS DE CARACTER CULTURAL Acordase o desestimento da solicitude da seguinte entidade: Asociación Fibromiño – La Guardia A ALCALDESA SANDRA GONZALEZ ALVAREZ NA DATA QUE OBRA NA CORRESPONDENTE SINATURA ELECTRONICA
APROBACIÓN DEFINITIVA EXPEDIENTE MODIFICACIÓN CRÉDITOS CON CARGO AO REMANENTE DE TESOURERIA DO EXERCICIO ANTERIOR DE 2019, EXPEDIENTE NUM.920/2020
ADMINISTRACIÓN LOCAL — Municipal — Neves, As (Presupostos e cadros de persoal, 05/01/2021)

O Pleno desta Corporación, en sesión celebrada o día 24 de novembro de 2020, acordou a aprobación inicial do expediente de modificación de créditos, número 920/2020, de Modificación de Créditos (Crédito extraordinario financiado con cargo á aplicación do superávit orzamentyario resultante da liquidación do exercicio anterior de 2019, por importe de 63.126,62 euros. En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de 15 días hábiles, contados a partires do seguinte ao da inserción dos correspondentes anuncios de aprobación inicial no Boletín Oficial da Provincia número 232, de data 1 de decembro de 2020, queda automaticamente elevado a definitivo o acordo plenario de aprobación inicial deste expediente. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Documento asinado electrónicamente.
APROBACIÓN INICIAL EXPEDIENTE MODIFICACIÓN DE CRÉDITOS 20/21 POR SUPLEMENTO DE CRÉDITO E CRÉDITO EXTRAORDINARIO 1/21
ADMINISTRACIÓN LOCAL — Municipal — Mondariz (Presupostos e cadros de persoal, 03/06/2021)

O Pleno deste Concello, en sesión ordinaria celebrada o día 28/05/2021, acordou a aprobación inicial do expediente do expediente de modificación de créditos n.º 20/21 baixo a modalidade de suplemento de crédito e crédito extraordinario n.º 1/21, financiado con cargo ao remanente líquido de Tesouraría resultante da liquidación do exercicio anterior. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito Acordo.
APROBACIÓN, EXPOSICIÓN AO PÚBLICO E COBRANZA DA LISTA COBRATORIA DO PREZO PÚBLICO POLO SERVIZO DE AXUDA NO FOGAR DO MES DE NOVEMBRO DE 2021
ADMINISTRACIÓN LOCAL — Municipal — Cangas (Recadación, 22/12/2021)

A ALCALDÍA-PRESIDENCIA, mediante Resolución de data 14 de decembro de 2021, PRIMEIRO: Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de NOVEMBRO de 2021, autorizados ó Ordenanza reguladora do Prezo Público correspondente. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Establécese o período voluntario de cobranza entre os días 15 de decembro de 2021 e o 14 de febreiro de 2022. O cargo en conta dos recibos domiciliados será o día 27 de decembro de 2021. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
APROBACIÓN DEFINITIVA MODIFICACIONES 44 E 45/2021 SUPLEMENTO DE CRÉDITO E CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 02/12/2021)

O Pleno desta Corporación, en sesión ordinaria celebrada o día 26 de outubro de 2021, acordou a aprobación inicial do expediente de modificación orzamentaria nº. 44/2021 na modalidade de suplemento de crédito financiado con baixas noutras aplicacións e a modificación orzamentaria nº. 45/2021 na modalidade de crédito extraordinario, financiados con baixas noutras aplicacións. Os mencionados expedientes foron expostos ao público para o seu exame polos interesados e presentación de reclamacións durante o prazo de 15 dias hábiles contados a partires do dia seguinte ao da inserción do correspondentes anuncio de aprobación inicial no Boletín Oficial da Provincia, nº212 de 4 de novembro de 2021. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario, de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias aprobadas queda co seguinte resumo: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe) O ALCALDE: Luciano Sobral Fernández
NOMEAMENTO POLICÍA LOCAL EN PRÁCTICAS
ADMINISTRACIÓN LOCAL — Municipal — Mos (Persoal, oposicións, 03/03/2021)

En resolución do proceso selectivo para a selección de dous POLICÍAS LOCAIS FUNCIONARIOS/AS DE CARREIRA, integrados no grupo C, subgrupo C1, da escala de administración especial, subescala de servizos especiais, categoría de policía local, polo sistema de oposición e quenda libre, que se convocaron no ano 2019, incluídas na Oferta de Emprego Pública do ano 2018 (Boletín Oficial da Provincia de Pontevedra, núm.6, do 09 de xaneiro de 2019). A alcaldesa ditou resolución de data 12 de marzo de 2020, pola que se resolveu nomear como persoal funcionario en prácticas, pertencente a categoría da policía local, grupo C, subgrupo C1 e con efectos do 12 de marzo de 2020, ás seguintes persoas: En Mos, a 23 de febreiro de 2021 A alcaldesa – presidenta Nidia María Arévalo Gómez (Documento asinado electronicamente á marxe).
XUNTA XERAL EXTRAORDINARIA DA COMUNIDADE DE USUARIOS DE AUGAS DE SANTOS JUSTO Y PASTOR O DIA 11/07/2021
SECCIÓN NON OFICIAL —  — Comunidad de Usuarios de Aguas Santos Justo y Pastor (Outros documentos, notificacións e informacións públicas, 21/06/2021)

D. Manuel Benito Gándara Cabaleiro, Presidente da Comunidade de Usuarios de Augas Santos Justo e Pastor, convócao á Asemblea Xeral Extraordinaria que terá lugar no Salón de Actos da Casa-Escola de Entenza o vindeiro domingo 11 de xullo de 2021, ás 12:00 horas en primeira convocatoria, e de non haber quórum suficiente, en segunda convocatoria, ás 12:30 horas do mesmo día, co seguinte Entenza a 10 de xuño de 2021.—D. Nicodemo Adolfino Denisov Vitureira. Presidente.
EXPOSICIÓN PÚBLICA E ANUNCIO COBRANZA, 4T20 AUGA E DEPURACIÓN
ADMINISTRACIÓN LOCAL — Municipal — Vilagarcía de Arousa (Recadación, 29/01/2021)

Aprobado por resolución da Alcaldía o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 4º trimestre de 2020, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago estabrécese entre o 1 de febreiro e o 31 de marzo de 2021, o cargo dos recibos domiciliados efectuarase o 4 de febreiro, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 25 de xaneiro de 2021 O SR. ALCALDE
IN407A 2021/53-4 UFD DISTRIBUCIÓN ELECTRICIDAD, S. A., CONCESIÓN AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE TUI
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 04/06/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 21 de maio de 2021 O xefe territorial Tomás Nogueiras Nieto
DELEGACIÓN NO CONCELLEIRO D. SAMUEL LAGO OZÓN PARA CELEBRACIÓN DE MATRIMONIO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 07/01/2021)

Debendo celebrarse voda civil, o día 26 de decembro, ás 18’00 horas, polos contraentes Don HECTOR JOSE JENS ZHINGRE YULAN (D. N. I.35463486Q) e Dona JEANNETH ALEXANDRA HUCHA BALLINGER. (D. N. I.76865070J), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar no Concelleiro da Corporación de Cambados, D. LAUDINO LAMANNA SERICHOL OZÓN, para que o día 26 de decembro do ano 2.020, actúe, por delegación desta Alcaldía, na voda civil a celebrar nesta Casa Consistorial, ás 18’00 horas, entre os contraentes Don HECTOR JOSE JENS ZHINGRE YULAN (D. N. I.35463486Q) e Dona JEANNETH ALEXANDRA HUCHA BALLINGER. (D. N. I.76865070J); e, 2º.- Que da presente Resolución se dea conta ao Sr. Concelleiro-Delegado e aos contraentes, para o seu coñecemento e oportunos efectos, remitíndose asimismo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes. DOCUMENTO ASINADO ELECTRÓNICAMENTE
DELEGACIÓN ALCALDÍA DE 23 AO 27 DE XUÑO 2021
ADMINISTRACIÓN LOCAL — Municipal — Mos (Outros documentos, notificacións e informacións públicas, 25/06/2021)

Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde/sa, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde/sa. Visto que do 23 ao 27 de xuño de 2021 a Sra. Alcaldesa estará ausente do Municipio. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, 3 da Lei 5/1997, de 22 de xullo de Administración Local de Galicia e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, 1º.- Delegar no 1ª Tenente de Alcalde, D. Camilo Augusto Martínez, a totalidade das atribucións da Alcaldía os días 23 ao 27 de xuño do 2021 2º.- Publicar a resolución no Boletín Oficial da Provincia.3º.- Dar conta ao Pleno na primeira sesión que este celebre. Documento asinado electronicamente.
APROBACIÓN DEFINITIVA SUPLEMENTO DE CRÉDITO N.º 2/2021. APORTACIÓN MUNICIPAL A CONVENIO SERGAS E CONCELLO DE CAMPO LAMEIRO PARA REFORMAR CENTRO DE SAUDE
ADMINISTRACIÓN LOCAL — Municipal — Campo Lameiro (Presupostos e cadros de persoal, 17/11/2021)

Aprobado definitivamente o expediente de suplemento de crédito financiado con cargo ao remanente líquido de tesouraría, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Esta modificación finánciase con cargo ao remanente de Tesouraría do exercicio anterior, nos seguintes termos: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado ASINADO ELECTRONICAMENTE.
DECRETO DE NOMEAMENTO DE ALCALDESA ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 09/12/2021)

Sendo que por motivos persoais estarei ausente de Lalín entre as 00:00 horas do luns día 29 de novembro de 2021 e as 23:59 horas do domingo día 5 de decembro de 2021, e de conformidade co disposto nos artigos 23.3 da Lei 7/85, de 2 de abril, Reguladora das Bases do Réxime Local e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/86, de 28 de novembro, Primeiro.- Delegar na Marcos Luis Lohoba Harper, DªNoelia Teresa Morena Matilla, o cargo de Alcaldesa-Presidenta do Concello de Lalín, a todos os efectos legais, dende as 00:00 horas do luns día 29 de novembro de 2021 e as 23:59 horas do domingo día 5 de decembro de 2021. Segundo.- Notifíquese á interesada, publíquese no BOP e dese conta ao Concello Pleno na primeira sesión plenaria que se celebre. Lalín, 29 de novembro de 2021. O Alcalde, José Crespo Iglesias.—Dou fe. O Secretario Xeral, César López Arribas
ANUNCIO RELATIVO Á MODIFICACIÓN DO DECRETO DA ALCALDÍA POLO QUE SE ESTABLECEN AS ÁREAS DE GOBERNO, CONCELLEIROS RESPONSABLES E DELEGACIÓNS ESPECIAIS. SUBSTITUCIÓN DE ANABEL GULÍAS TORREIRO NOS SUPOSTOS DE VACANTE, AUSENCIA OU ENFERMIDADE.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/07/2021)

O 21.07.2021 o Alcalde ditou o seguinte Decreto: “Por Decreto da Alcaldía de data 30.01.2020 modificouse o decreto do Alcalde, de data 15.06.2019, onde se establecen as áreas de goberno, concelleiros responsables e delegacións especiais, en concreto modificouse a delegación efectuada na concelleira de goberno responsable da área de Réxime Interior, Contratación e Promoción da Cidade, Anabel Gulías Torreiro, que quedou configurada co seguinte ámbito funcional: a) Réxime interior, organización da administración e canles de relación coa cidadanía. b) Xestión do Padrón municipal de habitantes. c) Impulso e xestión dos expedientes de contratación. d) Xestión dos fondos EDUSI. e) Promoción da cidade e proxección exterior da cidade e do Concello. f) A inscrición e modificación no rexistro municipal de animais potencialmente perigosos. A día de hoxe faise necesario realizar una modificación da citada delegación para os efectos de substituír á concelleira Anabel Gulías Torreiro nos supostos de ausencia. Considerando que os artigos 124 da Lei 7/1985, reguladora de bases de réxime local, artigo 61.3 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss. e 26 e ss. do Regulamento orgánico do goberno e da administración deste concello, relativos ao réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.- Designar á concelleira Eva María Villaverde Pego, nos supostos de vacante, ausencia ou enfermidade da concelleira Anabel Gulías Torreiro, como concelleira de goberno responsable da área de Réxime Interior, Contratación e Promoción da Cidade, co ámbito funcional establecido no decreto de 30.01.2020. Segundo.- As delegacións sinaladas no apartado anterior rexerase polas condicións establecidas no decreto de 15.06.2019 fixando as áreas de goberno, concelleiros responsables das distintas áreas e delegacións especiais. Terceiro.- Notifíquese a presente resolución ás concelleiras interesadas, dese conta ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se publica para xeral coñecemento. O Secretario
APROBACIÓN INICIAL EXPEDIENTE DE MOFICACIÓN DE CRÉDITO Nº 24-2021 DO ORZAMENTO EN VIGOR, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Vilaboa (Presupostos e cadros de persoal, 19/11/2021)

Acordo do Pleno do Concello de Vilaboa polo que se aproba inicialmente o expediente de modificación de crédito nº 24-21 do Orzamento en vigor, na modalidade de suplemento de crédito, financiado con remanente líquido de tesourería O Pleno do Concello de Vilaboa, en sesión extraordinaria e urxente celebrada o día 16/11/2021, acordou a aprobación inicial do expediente de modificación de crédito nº 24-2021 na modalidade de suplemento de crédito, financiado con remanente líquido de tesouraría para gastos referentes as actuacións de inversión relacionadas cos expedientes 878/2021, 1262/2021 e 1437/2021. De acordo co disposto no artigo 169.1, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente á información pública por un prazo de quince días, a contar dende o día seguinte á publicación deste anuncio no Boletín Oficial da Provincia. Durante o devandito prazo, poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://vilaboa.sedelectronica.es]. Se transcorrido devandito prazo non se presentaron alegacións, considerarase aprobado definitivamente devandito Acordo. O alcalde, César Poza González (Sinatura dixital ao marxe)
APROBACIÓN DEFINITIVA DO ORZAMENTO 2021 E PLANTILLA DE PERSOAL
ADMINISTRACIÓN LOCAL — Municipal — Vilaboa (Presupostos e cadros de persoal, 16/06/2021)

Aprobado definitivamente polo Pleno deste Concello, o Orzamento Xeral para o exercicio económico 2021 e a Plantilla do persoal, por non presentarse reclamacións durante o prazo de exposición pública anunciado no BOP nº 91 de 14 de maio de 2021 e ao que fai referencia o artigo 169 do R. D. Lex.2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público segundo dispón o artigo 169.3 do citado R. D. Lex. o resumo por capítulos, co seguinte detalle: Esta publicación realízase en virtude do disposto nos artigos 169.3 do Real Decreto Lexislativo 2/2004, de 5 de marzo, e 20 do RD 500/1990, de 20 de abril. Segundo o disposto no artigo 171 do citado Real Decreto Lexislativo 2/2004, contra a aprobación definitiva do Orzamento poderase interpoñer directamente recurso contencioso-administrativo no prazo de dous meses a contar desde o día seguinte á publicación deste anuncio no Boletín Oficial da Provincia. DOCUMENTO ASINADO E DATADO ELECTRONICAMENTE
MODIFICACIÓN NO INVENTARIO DE BENS MUNICIPAIS DO CAMIÑO DA PEDRA NA PARROQUIA DE MORGADÁNS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 23/03/2021)

O pleno da Corporación, en sesión desenvolvida o día 17.06.2020, adoptou o seguinte acordo: Primeiro: Proceder á modificación do Inventario de Bens Municipais do camiño denominado “Camiño da Pedra” situado no barrio da Pedra en Morgadáns, Gondomar, do xeito indicado no plano e na ficha elaborada polo arquitecto municipal. Segundo.- Darlle traslado do presente acordo a cantos interesados houbese no procedemento. Terceiro.- Publicar o presente acordo no BOP e na sede electrónica cos recursos que procedan, a efectos de coñecemento xeral. Este acordo exponse ao público estando o correspondente expediente administrativo a disposición dos interesados no Departamento de Urbanismo. O acordo transcrito é definitivo en vía administrativa e contra o mesmo pode interponer, potestativamente, RECURSO DE REPOSICIÓN ante o órgano que o ditou no prazo DUM MES, ou ben RECURSO CONTENCIOS ADMINISTRATIVO perante o Xulgado do Contencioso-Administrativo de Vigo no prazo de DOUS MESES contados dende o día seguinte hábil o desta publicación. Gondomar, 11.03.2021 A concelleira delegada de Urbanismo Iria Lamas Salgueiro Por delegación de sinatura por Resolución da Alcaldía do día 05.07.2019 (Documento asinado dixitalmente á marxe)
CORRECCIÓN ERRO. DATAS DE DELEGACIÓN DE ATRIBUCIÓNS DE ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 04/11/2021)

Por decreto da alcaldía de data 29.10.2021 adoptouse a seguinte resolución: “Decreto da alcaldía Expediente 2175/2021 Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, RESOLVO: 1. Delegar en D. Carlos Maximiliano Viturro Asmat, en canto 1º Tenente de alcalde, a alcaldía dende o día 02.11.2021 ao 04.11.2021 ambos incluídos.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da provincia.3. Dar traslado da presente resolución ao interesado así como á oficina do Boletín Oficial da provincia para a súa publicación”. Cerdedo-Cotobade.—O Alcalde, Jorge Cubela López. Documento asinado dixitalmente á marxe
APROBACIÓN INICIAL DE MODIFICACIÓN CRÉDITOS Nº 9/2021 POR CRÉDITO EXTRAORDINARIO 2/2021
ADMINISTRACIÓN LOCAL — Municipal — Oia (Presupostos e cadros de persoal, 06/04/2021)

Aprobado inicialmente en sesión plenaria ordinaria de data 25/03/2020, expediente de modificación presupostaria 9/2021, por crédito extraordinario 2/2021, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 26 de marzo de 2021. A Alcaldesa Asdo Manuel Silverio Olcoz Menes *Asdo dixitalmente á marxe
ANUNCIO APROBACIÓN DEFINITIVA SUPLEMENTO DE CRÉDITO 1/2021
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 16/08/2021)

En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción.
CONVOCATORIA DAS AXUDAS REGULADORAS AO SECTOR DA HOSTALERÍA ANTE A CRISE DA COVID-19
ADMINISTRACIÓN LOCAL — Municipal — Silleda (Subvencións e axudas, 16/07/2021)

CONVOCATORIA DAS AXUDAS REGULADORAS AO SECTOR DA HOSTALERÍA ANTE A CRISE DA COVID-19. O Pleno da Corporación en sesión celebrada o 27 de maio de 2021, acordou prestar aprobación as bases reguladoras da convocatoria de axudas ao sector da hostalería ante a crise da Covid-19, as cales foron publicadas no Boletín Oficial da Provincia de Pontevedra nº 108 de data 09 de xuño de 2021. A Xunta de Goberno Local en sesión celebrada o 12 de xullo de 2021 acordou aprobar a convocatoria para a concesión de de axudas ao sector da hostalería ante a crise da Covid-19. Código de identificación asignado a BDNS: 574847 Abrese un plazo de 20 días naturais contado a partir do día seguinte á publicación da convocatoria no Boletín Oficial da Provincia (BOP) de Pontevedra, para que os interesados presenten as súas solicitudes no rexistro electrónico do Concello de Silleda, de conformidade co establecido no artigo 14.2 da Lei 39/2015, de 01 de outubro, Procedemento Administrativo Común das Administracións Públicas, en impreso normalizado de solicitude que estará dispoñible na sede electrónica https://silleda.sedelectronica. gal e na páxina web do concello, www.silleda. gal. Que mediante este formulario desexa acollerse á liña de axudas para establecementos do sector hostaleiro, pa ralizados pola crise da COVID-19, reguladas nas bases da Convocatoria realizada polo Concello de Silleda con cargo a fondos municipais e da Deputación de Pontevedra e formula a oportuna DECLARACIÓN RESPONSABLE: En Silleda, á data da sinatura electrónica ALCALDE-PRESIDENTE DO CONCELLO DE SILLEDA Silleda, na data da sinatura electrónica O Alcalde Asdo. Manuel Cuiña Fernández